google/wiki40b huggingface dataset:
The Onyx Hotel Tour

Apie turą

Turas pavadintas pagal brangakmenį Oniksą. Lyginant su ankstesniu turu, šis buvo ne toks įspūdingas, naudota mažiau pirotechnikos, vaizdo efektų, tačiau sužavėti stengtasi dainų atlikimu bei šokiu. Paskutinysis Britney turas „Dream Within A Dream Tour“ buvo Las Vegaso, o „The Onyx Hotel“ – labiau niujorkietiško stiliaus. Vis dėlto, kūrybinė Spears grupė netaupė pinigų turo ruošimui. Kaip pranešama, sužavėti futuristine, postmodernistine Tokijo miesto architektūra, suprojektavo sceną. Dauguma atliktų dainų buvo iš naujojo albumo „In The Zone“, tačiau atlikėja nepamiršo ir senų gerų kūrinių – buvo atliktos kelios redaguotos jų versijos. Atlikdama dainą „Everytime“, Spears trumpai grojo pianinu.
Koncerto metu Spears suspėdavo pakeisti septynerius skirtingus sceninius kostiumus, pradedant juodu aptemptu kostiumu renginio pradžioje ir baigiant pora atviresnių drabužių. Dizaineriai, kūrę šio turo aprangą – Roberto Cavalli ir Dsquared, kurie pagelbėjo ir „Dream Within a Dream Tour“ ture.

Pastabos

Turas sulaukė kritikos ir pastabų, dėl neaiškių pasirodymų, kada Britney su šokėjais atrodė lyg nuogi, ir atliko veiksmus, kurie atrodė kaip homoseksualų seksas, orgijos ir masturbacija per „Touch of My Hand“ ir „Breathe on Me“.

Atšaukimai

Renginio Moline, Ilinojuje, metu atlikdama dainą „(I Got That) Boom Boom“, Spears suklupo ir susižeidė kelį. Koncertai Čikagoje ir Detroite buvo nukelti į pirmosios turo dalies pabaigą. Renginys Klyvlende taip pat buvo atidėtas, kai sutriko atlikėjos sveikata, ir turėjo įvykti tik trečioje turo dalyje.
Trečioji turo dalis, turėjusi vykti Šiaurės Amerikoje, Australijoje ir Azijoje, buvo nutraukta dėl traumos, kurią Britney patyrė Niujorke filmuodama vaizdo klipą dainai „Outrageous“. Niujorko ligoninėje jai buvo atlikta artrostopinė kelio operacija.

Transliacijos

Priešingai nei ankstesnieji koncertai, koncertinis turas nebuvo išleistas atskirame DVD. Keli koncertai Europoje buvo įamžinti Britney realybės šou „Britney & Kevin: Chaotic“. „Rock in Rio“ Festivalis Lisabonoje buvo rodomas tiesiogiai per SIC Radical kanalą. Šou „American Airlines Arena“ arenoje buvo rodytas tiesiogiai per Showtime, pavadinimu „Britney Spears: Live From Miami – The Onyx Hotel Tour“ pritraukė labai aukštus reitingus. Šou buvo dar keletą kartų kartojimas, ir vistiek pritraukdavo daugybę žiūrovių.
Donaldas I

Donaldas I (angl. Donald I, škot. gėl. Domnall mac Ailpín, 812–862 m. balandžio 13 d.) – Albos (Škotijos) ir piktų karalius nuo 858 metų, Alpino II, Dal Riados karaliaus, sūnus.

Biografija

Donaldas I Tapo Albos (Škotijos) karaliumi po brolio, karaliaus Keneto, mirties. Jis išplatino piktų šalyje Edo Baltojo, Eochaido sūnaus (Dal Riados apie karaliaus 768–778 m.), įstatymus. Donaldas mirė 862 m. balandžio 13 d. Kin Belachiore (galbūt Skune, arba netoli jo).
JJK Jyväskylä

Istorija

Klubo ištakos siekia 1923 m. Yra žaidę elito divizione, bet jame neįsitvirtino ir iškrito į žemesnį divizioną.
Teisinė galia

Teisinė galia („teisė“ + „galia“) - teisinio privalomumo savybė.

Proceso teisė

Teisinis įsigaliojimas - teisinės pasekmės, kurias sukelia teismo sprendimas, nuosprendis, administracinis aktas ir kt. Įsigaliojimo paskirtis - teisinis poveikis, sprendimų galiojimas ir jų veikimas, jų galutinumas (negalimumas jų nuginčyti, dėl ko kyla pareiga jų laikytis). Romėnų teisės principas - „dėl išspręstos bylos nesprendžiama" (lot. contra rem iudicatam non audietur).
Dilingenas

Istorija

X–XIII a. miestas buvo Dilingeno grafystės sostinė. 1258 m. Dilingenas tapo Augsburgo kunigaikštystės-vyskupystės valda. Prasidėjus reformacijai, miestas tapo kunigaikštystės sostine ir svarbiu kontrreformacijos centru. 1549 m. jėzuitai įsteigė Dilingeno universitetą, kuriame XVI–XVII a. studijavo LDK didikai (keturi Radvilos, Kristupas Zaviša, Albertas Nemira, Jonas Nemira). 1803 m. universitetą uždarė Napoleonas.

Lietuviai

Po II pasaulinio karo veikė Dilingeno pabėgėlių stovykla (už 5 km, Launigene), kurioje apsistojo daug lietuvių (1946 m. – ~1000). Jie čia subūrė Lietuvių sąjungos skyrių (pirmininkai: V. J. Dunčia, A. Dagilis, J. Valiukonis), Lietuvos Raudonojo Kryžiaus skyrių, veikė pradžios mokykla, vaikų darželis, gimnazija, ateitininkų, skautų būreliai, tautinių šokių grupė, scenos mėgėjų būrelis, krepšinio ir tinklinio komandos, įsteigtas choras (mišrus ir vyrų), vyrų kvartetas, instrumentinis ansamblis. 1945–1949 m. Dilingeno lietuviai leido laikraštį „Mūsų kelias“, išleido vadovėlių, biuletenių. Po 1949 m. dauguma lietuvių išvyko į JAV, 1954 m. jų buvo likę 36.
Šiūšis

Pavadinimo kilmė

Šiūšies vardo kilmė nelabai aiški. Galbūt sietinas su žodžiais „šiušenti“ – šlamenti, šiušinti, šlaminti, gal žodžio „šiaušti“ (taršyti, velti) šaknies variantas.
Ultra-Trail Harricana

Ultra-Trail Harricana – viena iš Pasaulio bekelės ultramaratonų taurės trasų, nusidriekusi per Hautes-Gorges-de-la-Rivière-Malbaie provincinį parką, Kanadoje. Pastarasis parkas apima didžiąja dalį UNESCO saugomo biosferos rezervato toje teritorijoje.
Bekelės bėgimo trasos ilgis siekia 125 km, o vertikalaus sukilimo suma – 4 km. Be šių varžybų vyksta ir kitos bėgikų lenktynės tuo pačiu metu šioje vietovėje, tačiau pastarasis renginys sulaukia daugiausiai susidomėjimo.
Lykšilio pagrindinė mokykla

Istorija

Pirmoji pradžios mokykla Lykšilyje, kaip teigiama rašytiniuose šaltiniuose, pradėjo veikti 1910 m. Lykšilio dvare. 1949–1999 m. septynmetė, aštuonmetė, devynmetė, nuo 1999 m. Lykšilio pagrindinė mokykla. Dabartinis mokyklos pastatas statytas 1964 m., 2000 m, pakeisti pastato langai, stogas ir katilinė. Kol būdavo ir rusų klasės, mokykloje mokydavosi daugiau kaip 200 mokinių.
Stasys Beniušis

Stasys Beniušis (1909 m. sausio 23 d. Kaune) – Lietuvos ir Lenkijos geologas, technikos mokslų daktaras, Gdansko universiteto profesorius.

Biografija

Baigęs Kauno 6-tąją gimnaziją , studijavo Vilniaus universitete , kurį baigė 1946 m. įsigydamas geologo specialybę. Kaip gabus studentas buvo paliktas dirbti universitete. Už ryšius su Lietuvių studentų korporacija "Jūra" buvo tardomas sovietinio saugumo. 1947 m. išvyko į Lenkiją, kur Gdanske dirbo Politechnikos instituto Inžinerinės geologijos katedros asistentu, vėliau vyresniuoju dėstytoju. 1951 m. apgynė technikos mokslų daktaro disertaciją. 1953-70 m. dirbo Gdansko pedagoginio instituto geologijos katedros vedėju, jam buvo suteiktas profesoriaus vardas. 1970-74 m. Gdansko universitete vadovavo geologijos katedrai.
FK Jerv

Istorija

Klubas įkurtas 1921 m. tuo metu vadinosi Vestergatens FK. Vėliau gavo dabartinį pavadinimą. Žaisdavo žemesniuose divizionuose. Į antros pakopos pirmenybes  pateko 2015 m.
Purviškiai II

Aplinkinės gyvenvietės

Mažoji Panemunė – 4,2 km 
Žvejotgala – 3,6 km
Rindaugiškiai – 1,1 km
Suostas – 2,9 km
Pauperiai – 4 km
Bobėnai (Biržai) – 2,5 km
Tylinava – 2,2 km
PAČERIAUKŠTĖ – 7 km
Legailiai – 1,6 km
Sebentiškis – 2,9 km
BIRŽAI – 14 km
Džonstonas

Istorija

3 mylios į vakarus nuo Peislio įsikūrusi gyvenvietė. Joje buvo vietos didikų rezidencija, vadinama pilimi.
Nervas

Nervas – nervinių skaidulų pluoštas, perduodantis nervinį impulsą iš vienos kūno dalies į kitą. Tai yra vienas iš pačių svarbiausių nervų sistemos elementų.
Nervą sudaro jungiamuoju audiniu sujungti aksonų pluoštai.
Kiekvienas nervas yra laido formos struktūra, kuri turi daug aksonų. Šie aksonai dažnai vadinami „skaidulomis“.
Išimtis (argumentacija)

Išimties loginė argumentacijos klaida priklauso dicto simpliciter klaidų grupei. Ji daroma tada, kai kažką apibendrinanti taisyklė naudojama kaip griežta ir negalinti turėti išimčių. Taip pat ši klaida daroma, kai apibendrinimai „kai kurie“ ar „keli“ supainiojami su kategoriškais teiginiais („visi ir visada“).
Templinis ginklas

Templiniai ginklai Lietuvos įstatymuose

Lietuvos įstatymuose templinis ginklas apibrėžiamas taip (apibrėžimas redaguotas):
Templinis ginklas – tai ginklas, kurio sviediniui energiją suteikia tamprus elementas, kuris įtempiamas raumenų jėga ar mechaniniais įtaisais.

Iki 2008 m. birželio 5 d. templiniai ginklai buvo laikomi šaunamaisiais ginklais. Nuo tos datos templiniai ginklai šaunamaisiais nebelaikomi („Templinis ginklas – nešaunamasis ginklas, kurio…“)
Salumas (valstybė)

Istorija

Sererai į šias vietas atkeliavo XI a iš Senegalo upės slėnio, tuometinės Tekrūro valstybės. XV a. iš Kaabu valstybės pietuose atsikėlė diduomenė, vadinamieji gelvaarai, kurie ir įkūrė valstybę.
Iki XVI a. Salumas buvo viena sudėtinių dalių Džolofo konfederacijoje. Vėliau ji iškovojo nepriklausomybę ir palaikė tamprius ryšius su portugalais.
Salumo istorija tampriai susijusi su gretimos Sinės istorija. Ilgą laiką Sinė buvo užkariauta Salumo, ir tik tam tikrais laikotarpiais jai pavykdavo išsilaisvinti.
Veikiant fulbių džihadui, Salume įsitvirtino islamas, iškilo religiniai vadai almami. Vienas jų sudarė sąjungą su Kajoro valdovu Lat Dior Ngoné Latyr Diop, susivienydamas prieš prancūzus.
Valstybė buvo užkariauta prancūzų XIX a. VI dešimtmetyje. Tačiau valdovų seka buvo išlaikyta. Ir dabar jie reziduoja senojoje sostinėje Kahonėje.
Muzikos asociacijos metų apdovanojimai 2015

Nominacijos

Laimėtojai pažymėti paryškintu šriftu.
Džapa

Džapa – meditacinė ilgalaikio mantrų ar Dievo vardų kartojimo praktika. Tradiciniam budizme paprastai kartojama 108 kartus. 
Skaičiavimui naudojama džapamala arba mala (primena katalikų rožančių).
Under the Iron Sea

Singlai

Buvo išleisti singlai: „Atlantic“ (internetinis singlas), „Is It Any Wonder?“ (1-oji - Slovakijos, 2-oji - „Euro Top 20“, 3-oji - Did. Britanijos singlų tope), „Crystal Ball“, „Nothing in My Way“, „Try Again“ (išleista tik Vokietijoje ir Šveicarijoje) ir „A Bad Dream“.

Kiti faktai

Albumas, sutrumpintai vadinamas „UTIS“, pakilo į 1-ą Did. Britanijos (tapo 2 kartus platininiu), Airijos (platininis) ir Olandijos (auksinis) albumų topo vietą, 2-ą - Šveicarijos (auksinis), 3-ą - Argentinos (auksinis), Belgijos, Vokietijos, Meksikos, Norvegijos, Portugalijos (platininis) ir Ispanijos (auksinis) albumų topo vietą,
Pasaulyje albumo buvo parduota apie 2,7 milijono kopijų.
Vytautas Sigitas Draugelis

Biografija

1950–1957 m. mokėsi Marijampolės Petro Armino vidurinėje mokykloje. 1963 m. baigė Kauno politechnikumą ir įgijo techniko statybininko specialybę. 1969–1973 m. mokėsi Vilniaus aukštojoje partinėje mokykloje.
1963 m. pagal paskyrimą – Klaipėdos miesto antrosios namų valdybos inžinierius. 1963–1966 m. tarnavo tarybinėje armijoje, kur įstojo į TSKP. 1966–1969 m. Marijampolės kilnojamosios mechanizuotos montavimo kolonos meistras, darbų vykdytojas. 1973–1980 m. LKP Marijampolės rajono komiteto Pramonės ir transporto skyriaus instruktorius, vedėjas. 1980–1990 m. Marijampolės rajono vykdomojo komiteto pirmininko pavaduotojas, Plano komisijos pirmininkas. 1990–1992 m. Marijampolės rajono savivaldybės valdytojo pavaduotojas, Ekonomikos skyriaus vedėjas. 1992–2004 m. verslininkas, įkūrė individualią įmonę „Dilema“, kurią 1997 m. reorganizavo į uždarąją akcinę bendrovę „Ivadra“. 2004–2008 m. Seimo narys, išrinktas Suvalkijos rinkimų apygardoje Nr. 63.
Nuo 2003 m. Darbo partijos narys. Lietuvos verslo darbdavių konfederacijos Marijampolės filialo pirmininkas ir Marijampolės verslininkų asociacijos vadovas. Žmona Vida Angelė Lažauninkaitė, sūnūs Arvydas, Irmantas.
Naminis gydytojas

Naminis gydytojas – laikraščio „Ūkininkas“ priedas, ėjęs 1923–1928 m. Kaune.

Istorija

Leido kooperatinė spaudos bendrovė „Ūkininkas“. Išėjo 35 numeriai.
Koit Toome

Karjera

1994 m. pabaigoje susikūrė šalyje populiarus pop duetas Code One, kurį sudarė Koit Toome ir Sirli Hiius. Duetas gyvavo iki 1998 m.
1998 m. Koit atstovavo Estijai Eurovizijos dainų konkurse, vykusiame Birmingeme. Fortepijonu atlikęs dainą „Mare lapsed“ (liet. Jūros vaikai) dainininkas su 36 taškais užėmė 12 vietą. Kitais metais išleido debiutinį solo albumą „Koit Toome“.
2007 metais Koit dalyvavo nacionalinėje atrankoje į Eurovizijos dainų konkursą, bet ten užėmė paskutinę vietą.
Kregždutė (žurnalas)

Istorija

1934–1936 m. leistas kas dvi savaitės, 1936–1940 m. – kas mėnesį. Pasirodė 92 numeriai.
Bendradarbiavo Bernardas Brazdžionis (Vytė Nemunėlis), Adomas Dambrauskas-Jakštas, Paulius Drevinis, Matas Grigonis, Eugenijus Matuzevičius, Jonas Minelga, Paulius Preikšas, Antanas Zabulionis ir kt.
Leidėjas ir redaktorius Stasys Tijūnaitis.
Slobozija

Pavadinimas

Miesto pavadinimas yra kilęs iš žodžio „slobozie“, o tai reiškia neseniai apgyvendintą ir laisvą nuo mokesčių kaimą. Pats žodis yra kilęs iš slaviško žodžio „slobod“, reikšiančio „nemokamas“. Kadangi miestas yra išsidėstęs Beregano lygumos viduryje, todėl ši vieta visą laiką galėjo būti lengvai užpulta totorių ar osmanų. Valdžia norėjo, kad vietovė būtų apgyvendinta, todėl skatino valstiečius kurtis joje, atleisdama juos nuo kai kurių mokesčių. Nuo to ir kilo toks miesto pavadinimas.

Turizmas

Pagrindinis turistų traukos centras yra netoli Amaros ežero esanti poilsiavietė, maždaug 5 km nuo miesto centro. Ją pasiekti galima mikroautobusais, kurie iš miesto geležinkelio stoties išvyksta kas keliolika minučių. Bene pats žymiausias lankytinas objektas yra 54 m aukščio dirbtinis Eifelio bokštas.

Demografija

Pagal 2002 m. surašymo duomenis, Slobozijoje gyveno 52 710 žmonių. 97,6 % visų miesto gyventojų sudarė rumunai, o 2,2 % – čigonai. Pagal religiją, didžiausia dalis tikinčiųjų yra stačiatikiai – 98,6 %, po to septintosios dienos adventistai – 0,4 % ir katalikai – 0,2 %. Gyventojų skaičiaus kaita pagal metus:
SV-98

Efektyvumas

Šautuvas pasižymi dideliu šūvių tikslumu ir glaustumu. 300 m nuotoliu šaudant po 10 šūvių geros kokybės šoviniais pataikymai telpa į 55 mm skersmens skritulį. Patyręs snaiperis pirmu šūviu gali pataikyti į ūginį taikinį iš 1200 m nuotolio.
Zita Bumblauskienė

Biografija

1968 m. baigė Klaipėdos žemės ūkio technikumą, buhalterė. Telšių rajono savivaldybės Viešvėnų seniūnijos vyresnioji specialistė.
Lietuvos socialdemokratų partijos Telšių rajono skyriaus narė.
Nuo 2007 m. Telšių rajono savivaldybės tarybos narė.
Viešvėnų kaimo bendruomenės pirmininkė, kredito unijos „Germanto lobis“ valdybos narė. Sutuoktinis Ričardas, vaikai Dalia, Evaldas, Darius.
Roso jūra

Roso jūra įsiterpusi į Antarktidos krantą ir sudaro Pietų vandenyno dalį, esančią į pietus nuo vakarų Ramiojo vandenyno, tarp Viktorijos žemės ir Marie Byrd žemės.

Charakteristikos

Roso jūros plotas 960 000 km², didžiausias gylis 2500 m. Pusę Roso jūros pietinėje dalyje dengia Roso šelfinis ledynas (500 000 km²). Jūra dažniausiai sekli: dugnas tęsiasi į šiaurę kaip platus šelfas, paskui staiga nusileidžia į Ramiojo vandenyno-Antarkties dubumą. Iš visų Antarktidą juosiančių jūrų Roso jūroje susidaro mažiausiai jūrinio ledo, o vasarą nebūna pako, todėl ji yra labiausiai prieinama laivybai.
Šanchajaus automobilių paroda

Šanchajaus automobilių paroda (kin. 上海国际汽车展) – tarptautinė automobilių paroda, kas dveji metai vykstanti Šanchajaus (Kinija) Pudongo rajone įsikūrusiame Šanchajaus naujajame tarptautiniame parodų centre. Pirmąkart surengta 1985 m. 2004 m. birželį Šanchajaus automobilių paroda tapo pirmąją Kinijos automobilių paroda, kurią pripažino Pasaulinė parodų industrijos asociacija (UFI). Šanchajaus paroda vyksta nelyginiais metais, lyginiais metais vyksta kita Kinijos automobilių paroda Pekine.
Paroda trunka devynias dienas. Parodos plotas – 250 000 m² (iš kurių 200 000 m² yra po stogu).
Budrių piliakalnis

Piliakalnis

Piliakalnis rengtas kalvoje, esančioje Peršokšnų ežero šiaurinio kranto pusiasalio pietinėje dalyje. Aikštelė ovali, orientuota šiaurės – pietų kryptimi, 45x15 m dydžio, nuolaidėjanti į pietvakarių pusę. Pietiniame šlaite, 2,5 m žemiau aikštelės, yra 14 m pločio terasa. Šiauriniame šlaite, 4 m žemiau aikštelės, yra plati natūrali terasa į išorę nuolaidėjančiu pakraščiu. Šoniniai šlaitai statūs, iki 20 m aukščio, galiniai – nuolaidesni bei žemesni.
Piliakalnis apaugęs pušimis su kadagių pomiškiu.

Aplinkiniai piliakalniai

Kulionių piliakalnis 18 kmDryžių piliakalnis 15 kmLinkmenų piliakalnis 17 kmMalkėsto piliakalnis 18 kmRusališkės piliakalnis 23 kmKertuojos piliakalnis 10 kmPavandenės piliakalnis 15 kmPaduobės piliakalnis 15 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Duvzarė

Etimologija

Duvzarės pavadinimas kuršiškos kilmės, pasak K. Būgos sudarytas iš kuršių kalbos žodžių duvi (plg. latv. divi) 'du' + zar- (plg. latv. zars) 'šaka', tad lietuviškai būtų Dvižãrė, t. y. Dvišãkė, arba duvi+ezars („ežeras“), tagi Dviežerė. Tokiu dvigubu ežeru galima laikyti šakotąjį Papės ežerą.

Istorija

1250 m. Livonijos ordinas kelis kartus buvo įsiveržęs į Lietuvos karaliaus Mindaugo valdas. Livonijos ordino kariuomenė palaikė Mindaugo sūnėną Tautvilą. Netrukus Tautvilas apsikrikštijo. Kad ordinas nepuldinėtų Lietuvos 1251 m. Mindaugas pažadėjo apsikrikštyti ir perdavė ordinui dalį Žemaitijos bei jotvingių žemės.
Po šios sutarties 1252 m. Livonijos ordinas įsiveržė į pietines kuršių žemes (į Duvzarę taip pat) ir pastatė Memelio pilį (Memelburgas). Tais metais rašytiniuose šaltinniuose pirmą kartą paminėta Duvzarė.
Durbės mūšyje nugalėjus kryžiuočius kuršiai buvo atgavę nepriklausomybę. Jų sukilimą pavyko numalšinti tik po to, kai stačiatikiu apsikrikštijęs Vaišelga 1265 m. pasirašė taikos sutartį su ordinu ir nustojo remti nekrikštytus savo priešininko Treniotos sąjungininkus – žemaičius, prūsus, kuršius ir žiemgalius.
1267 m. kuršiai nutraukė ginkluotą pasipriešinimą. Žodis Duvzarė dokumentuose paskutinį kartą paminėtas 1291 m.

Ribos

Pietinė Duvzarės riba sutapo su dabartine Lietuvos-Latvijos siena atkarpoje Šventosios upe iki dabartinio Skuodo, o po to suko šiaurėn iki Latvijos miesto Priekulės. Šiaurinė siena ėjo upėmis Virga, Vartaja ir Bartuva į pietus iki Liepojos ežero.
Duvzarė ribojosi su Mėguva pietuose, su Bandava ir Cekliu rytuose ir Piemare šiaurėje.

Pagrindinis miestas

Politiniu ir ekonominiu Duvzarės centru buvo Įpiltis (Emplitten, Empilten, Ampillen, Ampilten). 1263 m. kuršiai nuo Įpilties buvo apsiautę Memelburgą (Klaipėdos pilis).

Gyventojai

Archeologai ištyrinėję tik vieną kapinyną Duvzarės žemėse. XIII a. viduryje Duvzarėje buvo 14 gyvenviečių. Didžiausias gyventojų tankis buvo šiaurinėje dalyje, kur buvo 11 piliakalnių ir 8 kapinynai. Dviejuose iš jų aptikti ir palaikai, laidoti pagal lyvių papročius. 1235 m. minėti piliakalniai Damis ir Trecne. Vakarinėje dalyje, Šventosios upės pakrantėje, yra 4 piliakalniai ir 6 kapinynai. 1253 m. iš jų paminėti Popissen, Rutzowe (Rucava) ir Emplitten (Įpiltis).
Hipopituitarizmas

Hipopituitarizmas – susirgimas, kuomet hipofizė nebegamina ar gamina per mažai vieno ar daugiau joje gaminamų hormonų. Hipofizės gaminamų hormonų stoka gali paveikti daugelį svarbių žmogaus organizme vykstančių procesų, tokių kaip augimas, kraujo spaudimo reguliavimas, dauginimosi funkcija, termoreguliacija.
Pacientai, sergantys hipopituitarizmu, visą gyvenimą gydomi hormonų terapija, nebent ligą sukėlęs sutrikimas pašalinamas gydymo metu arba dėl natūralių priežasčių. Pacientai, kurie gydomi hormonų terapija, dažniausiai būna asimptomatiški, tačiau jiems reikia padidintų gliukokortikoidų dozių bet kokios stresinės situacijos metu. Dažniausias streso sukėlėjas yra infekcija.
Moreta

Moreta (it. moretta; moretta fanese) – karštas kavos alkoholinis kokteilis iš Fano (Pezaro ir Urbino provincija Italijoje), populiarus žvejų gyvenamoje pakrantėje. Tai stiprus saldus gėrimas, paprastai geriamas pavalgius ar kaip sušildantis gėrimas šaltomis popietėmis.

Istorija

Spėjama kad šį gėrimą sugalvojo jūrininkai ir žvejai iš Fano uosto, nes tenai jie naudoja tokius ingredientus kaip moretoje tam, kad sušiltų ir įgytų daugiau energijos. Vėliau iš šių ingredientų ir buvo sukurta moreta. 2004 m. AIBES (Associazione Italiana Barman e Sostenitori) oficialiai pripažino moretą kaip kokteilį.

Gaminimas

Karšto kokteilio alkoholinė dalis yra mišinys iš vienodomis dalimis sumaišytų anyžinio likerio, romo ir brendžio. Naudojamos konkrečios alkoholinių gėrimų rūšys priklauso asmeninio skonio ar konkretaus recepto. Pvz., vietoj brendžio gali būti naudojamas konjakas, vietoje anyžinio likerio – saldymedžio likeris. Mišinys kaitinamas garu įdėjus cukraus ir citrinos ar apelsino žievelės, tada supilamas į stiklinę. Cukrus turėtų ištirpti.
Tada ant mišinio lėtai, kad nesusimaišytų, užpilama šilta kava, geriausiai espresas.
Moreta pateikiama mažose skaidriose stiklinėse, kad matytųsi trys sluoksniai – viršuje puta, viduryje kava, apačioje – alkoholinis mišinys. Prieš geriant geriantysis visa tai gali sumaišyti
Vidurinė Kaveli

Gyventojai

Gyventojų daugumą sudaro ve tauta.
Ebolis

Istorija

Ebolio apylinkės buvo gyvenamos nuo Bronzos amžiaus, o nuo V a. pr. m. e. randama Vilanovos kultūros artefaktų.
Eburum buvo lukanų miestas, kurį mini tik Plinijus Vyresnysis ir įrašai, netoli Kampanijos sienos. Virš miesto ėjo Via Popilia, o dabar tuo pačiu keliu nutiestas geležinkelis.
Miestą sugriovė Alarikas I 410 m., o saracėnai IX ir X a. Vėliau Ebolis tapo svarbiu Salerno kunigaikštystės miestu su Robert Guiscard pastatyta tvirtove.
XX a. ketvirtame dešimtmetyje Ebolis išsiplėtė į lygumą po fašistų vyriausybės vykdyto pelkių nusausinimo. Miestas smarkiai nukentėjo nuo Irpinijos žemės drebėjimo 1980 m.
Ammanford AFC

Istorija

Žaisdavo regioninėse pirmenybėse. Buvo iškopę į antros pakopos pirmenybes.
Gonadotropinai

Gonadotropinai – baltyminių hormonų grupė, kuriuos išskiria gonadotropinės ląstelės hipofizėje. Pagrindiniai žmogaus gonadotropinai yra folikulinas, liuteinizuojantis hormonas (jų pagrindiniai taikiniai yra kiaušidės ir sėklidės) bei chorioninis gonadotropinas (kurį gamina placenta nėštumo metu). Visų šių hormonų sekreciją reguliuoja gonadotropinis liberinas (angl. gonadotropin - releasing hormone, GnRH), gaminamas pogumburyje.